**Előterjesztés**

**Képviselő-testületi ülésre**

**2020. szeptember 24.**

**„Rendőr az út mentén” projekt megvitatása**

Tisztelt Képviselő-testület!

Tisztelt Pénzügyi Bizottság!

A Balatonalmádi Rendőrkapitányság a közbiztonság és a közlekedésbiztonság megerősítése, továbbá a balesetek megelőzése érdekében az illetékességi területén javaslatot tett a „Rendőr az út mentén” projekt megvalósítására, melynek keretében a települések frekventáltabb útjai mellé életnagyságú, traffipaxos rendőrautó, rendőr táblák kihelyezését tervezi. A projektben szereplő rendőrautó tábla: Mobil, élethű nagyságú. Policarbonatból készül, laminálva, méretre vágva, fémszerkezet alapon. Telepítése betonágyba történik, oldható kötéssel, fém talpba kiöntve, hordozó füllel.

A tábla kivitelezésével a SzínVonal B.D.C. Kft. (8200 Veszprém, Házgyári út 7.) kerülne megbízásra. A mobilizálható tábla beszerzési értéke 288.000, - Ft + ÁFA/db.

Litér, 2020. szeptember 16.

Varga Mihály

polgármester

Határozati javaslat

***Litér Község Önkormányzata Képviselő-testületének***

***……/2020. (IX.24.) LKt. határozata***

Litér Község Önkormányzatának Képviselő-testülete megtárgyalta a „Rendőr az út mentén” projekt megvalósítását, és úgy határozott, hogy – …. db mobil élethű nagyságú polikarbonátból készült laminált táblát vásárol meg, 288 000 Ft + Áfa / db áron.

A Képviselő-testület megbízza a polgármestert, a szükséges intézkedések megtételével, valamint tájékoztassa a Balatonalmádi Rendőrkapitányságot a döntésről.

Felelős: Varga Mihály polgármester

Határidő: 2020. október 15.